ระเบียบกรมควบคุมมลพิษ ว่าด้วยหลักเกณฑ์ วิธีการและอัตราค่าใช้จ่ายในการตรวจสอบผลิตภัณฑ์อุตสาหกรรม (ฉบับที่ 2) พ.ศ. 2549

ระเบียบกรมควบคุมมลพิษ
ระเบียบกรมควบคุมมลพิษ
ว่าด้วยหลักเกณฑ์
วิธีการและอัตราค่าใช้จ่ายในการตรวจสอบผลิตภัณฑ์อุตสาหกรรม
(ฉบับที่
๒)
พ.ศ.
๒๕๔๙
 

ตามที่ กระทรวงอุตสาหกรรมได้อาศัยอำนาจตามความในพระราชบัญญัติมาตรฐานผลิตภัณฑ์อุตสาหกรรม
พ.ศ. ๒๕๑๑ ออกประกาศกระทรวงอุตสาหกรรมแต่งตั้งให้กรมควบคุมมลพิษ เป็นผู้ตรวจสอบผลิตภัณฑ์อุตสาหกรรมประเภทรถยนต์และรถจักรยานยนต์
เฉพาะด้านความปลอดภัย : สารมลพิษจากเครื่องยนต์ระดับต่างๆ นั้น

เนื่องจาก กรมควบคุมมลพิษอยู่ระหว่างการจัดทำระบบคุณภาพห้องปฏิบัติการ
ตามมาตรฐาน มอก. ๑๗๐๒๕-๒๕๔๓ เพื่อให้การบริการมีคุณภาพดียิ่งขึ้น ซึ่งจะเป็นประโยชน์ต่อผู้ขอรับบริการ
จึงสมควรแก้ไขเพิ่มเติมระเบียบกรมควบคุมมลพิษ ว่าด้วยหลักเกณฑ์ วิธีการและอัตราค่าใช้จ่ายในการตรวจสอบผลิตภัณฑ์อุตสาหกรรม
พ.ศ. ๒๕๔๔ ให้เหมาะสมยิ่งขึ้น อธิบดีกรมควบคุมมลพิษจึงวางระเบียบไว้ ดังต่อไปนี้

ข้อ ๑ ระเบียบนี้เรียกว่า ระเบียบกรมควบคุมมลพิษ
ว่าด้วยหลักเกณฑ์ วิธีการและอัตราค่าใช้จ่ายในการตรวจสอบผลิตภัณฑ์อุตสาหกรรม (ฉบับที่
๒) พ.ศ. ๒๕๔๙

ข้อ ๒[๑]
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกแบบคำขอรับบริการ (แบบ คพ. ๑) และแบบใบรับผลิตภัณฑ์อุตสาหกรรม
(แบบ คพ. ๔) ท้ายระเบียบกรมควบคุมมลพิษ ว่าด้วยหลักเกณฑ์ วิธีการและอัตราค่าใช้จ่ายในการตรวจสอบผลิตภัณฑ์อุตสาหกรรม
พ.ศ. ๒๕๔๔ และให้ใช้แบบคำขอรับบริการ (แบบ คพ. ๑) และแบบใบรับผลิตภัณฑ์อุตสาหกรรม
(แบบ คพ. ๔) ท้ายระเบียบนี้แทน


ประกาศ
ณ วันที่ ๗ เมษายน พ.ศ. ๒๕๔๙
อภิชัย
ชวเจริญพันธ์
อธิบดีกรมควบคุมมลพิษ
[เอกสารแนบท้าย]

๑.
คำขอรับบริการ (แบบ คพ. ๑)
๒.
ใบรับผลิตภัณฑ์อุตสาหกรรม (แบบ คพ. ๔)

(ดูข้อมูลจากภาพกฎหมาย)






















นันทนา/ผู้จัดทำ
๒ มิถุนายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๕๒ ง/หน้า ๓๗/๒๕ พฤษภาคม ๒๕๔๙